**Mór Városi Önkormányzat Képviselő-testületének**

**152/2024. (IV.24.) határozata**

**Mór, Táncsics M. utca 23. szám alatti ingatlanra kötött vagyonkezelési szerződés tárgyában**

Mór Városi Önkormányzat Képviselő-testülete kéri a ÁEEK/22013-7/2018. számú vagyonkezelési szerződés (továbbiakban: vagyonkezelési szerződés) módosítását az alábbiak szerint:

A Mór 1302/3 hrsz-ú ingatlan telekmegosztásával létrejött Mór 1302/6 hrsz-ú kivett orvosi rendelő megnevezésű 4896 m2 nagyságú belterületi ingatlanra vonatkozóan kéri a Képviselő-testület a vagyonkezelői jogviszonyának megszüntetését, a Belügyminisztérium Gazdasági Helyettes Államtitkárság Mór 1302/6 hrsz-ú ingatlanra vonatkozó vagyonkezelésbe vételi kérelmére tekintettel.

A Mór 1302/5 hrsz-ú ingatlan esetében Mór Városi Önkormányzat vagyonkezelő marad, és egyúttal kezdeményezi az ingatlan hasznosítási céljának Magyarország helyi önkormányzatairól szóló 2011. évi CLXXXIX. törvény 13. § (1) bekezdésének

2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

4. törvényben meghatározott kivételekkel az egészségügyi alapellátás, az egészséges életmód segítését célzó szolgáltatások;

7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

pontjaiban foglaltak szerinti hasznosítási célokra történő megváltoztatását.

Továbbá a Képviselő-testület felhatalmazza a Polgármestert a határozat mellékletét képező nyilatkozat aláírására.

Határidő: 2024.06.30.

Felelős: polgármester( Városfejlesztési és -üzemeltetési Iroda)

Fenyves Péter Dr. Horváth Éva

polgármester aljegyző